Numărul autorizaţiilor de construire eliberate pentru clădiri rezidenţiale a scăzut cu 5,7% în primele două luni, comparativ cu aceeaşi perioadă a anului trecut, arată datele Institutului Naţional de Statistică (INS), publicate vineri.
Astfel, în perioada 1 ianuarie - 29 februarie 2024 s-au eliberat 4.385 autorizaţii de construire pentru clădiri rezidenţiale, în scădere cu 5,7% faţă de perioada 1 ianuarie - 28 februarie 2023. Scăderi s-au înregistrat în următoarele regiuni de dezvoltare: Centru (-210 autorizaţii), Nord-Vest (-146) şi Sud-Muntenia (-50). Creşteri s-au înregistrat în următoarele regiuni de dezvoltare: Bucureşti-Ilfov (+50 autorizaţii), Vest (+40), Sud-Vest Oltenia (+28) şi Nord-Est (+23). În regiunea Sud-Est s-au eliberat acelaşi număr de autorizaţii.
Potrivit INS, în luna februarie 2024 s-au eliberat 2.556 autorizaţii de construire pentru clădiri rezidenţiale (+39,7% faţă de luna ianuarie 2024), cu o suprafaţă utilă totală de 635.640 mp (+51,0%). Din totalul autorizaţiilor de construire pentru clădiri rezidenţiale 69,5% sunt pentru zona rurală.
De asemenea, în februarie se evidenţiază o creştere a numărului de autorizaţii de construire eliberate pentru clădiri rezidenţiale comparativ cu luna precedentă (+727 autorizaţii). În profil teritorial, această creştere este reflectată în toate regiunile de dezvoltare: Sud-Muntenia (+165 autorizaţii), Nord-Est (+137), Nord-Vest (+107), Bucureşti-Ilfov (+101), Sud-Vest Oltenia (+73), Vest (+70), Sud-Est şi Centru (+37 fiecare).
În luna februarie 2024 s-au eliberat 510 autorizaţii de construire pentru clădiri nerezidenţiale (+37,5% faţă de luna ianuarie 2024), în suprafaţă utilă totală de 222.854 mp (+44,9%).
Comparativ cu luna precedentă, în luna februarie 2024 s-a înregistrat o creştere a suprafeţei utile la autorizaţiile de construire eliberate pentru clădirile nerezidenţiale (+69.057 mp). În profil teritorial, această creştere este reflectată în următoarele regiuni de dezvoltare: Nord-Vest (+36.989 mp), Vest (+33.334), Bucureşti-Ilfov (+19.744), Nord-Est (+8.611) şi Sud-Vest Oltenia (+3.905). Scăderi s-au înregistrat în următoarele regiuni de dezvoltare: Sud-Est (-19.723 mp), Centru (-10.132) şi Sud-Muntenia (-3.671).
În luna februarie 2024 se evidenţiază o scădere atât a numărului de autorizaţii de construire eliberate pentru clădiri rezidenţiale (-0,6%) cât şi a suprafeţei utile totale (-20,2%), comparativ cu luna februarie 2023.
În profil teritorial, această scădere a numărului de autorizaţii de construire eliberate pentru clădiri rezidenţiale (-15 autorizaţii) este reflectată în următoarele regiuni de dezvoltare: Centru (-110 autorizaţii), Nord-Vest (-71) şi Sud-Est (-22). Creşteri s-au înregistrat în următoarele regiuni de dezvoltare: Bucureşti-Ilfov (+76 autorizaţii), Sud-Muntenia (+36), Sud-Vest Oltenia (+35), Vest (+24) şi Nord-Est (+17).
Comparativ cu luna februarie 2023, în luna februarie 2024 s-a înregistrat o creştere a numărului de autorizaţii de construire eliberate pentru clădiri nerezidenţiale (+2,2%) şi o scădere a suprafeţei utile totale (-37,5%).
În profil teritorial, această scădere a suprafeţei utile la autorizaţiile de construire eliberate pentru clădirile nerezidenţiale (-133.784 mp) este reflectată în următoarele regiuni de dezvoltare: Centru (-84.751 mp), Sud-Est (-29.429), Nord-Est (-27.465), Sud-Muntenia (-13.350) şi Bucureşti-Ilfov (-3.269). Creşteri s-au înregistrat în următoarele regiuni de dezvoltare: Vest (+20.759 mp), Sud-Vest Oltenia (+2.636) şi Nord-Vest (+1.085).